Diari Oficial de la Generalitat Valenciana


Sumari del DOGV 10653, del 25-02-2025 (2025/3234)

RESOLUCIÓ de 21 de febrer de 2025 de la Presidència de la Generalitat, per la qual es dona publicitat a la correcció d'errors de les bases i es dona nova convocatòria per a la provisió, mitjançant el sistema de lliure designació, del lloc de titular de la Tresoreria de l'Ajuntament de València
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10324

Data del DOGV
:   25-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/3234

CVE
:   BQNW-L-5695-0610

Data del document
:   21-02-2025

Organisme emissor
:   Presidència de la Generalitat

Tipus de document
:   Resolució

Correcció d'errades

Mitjançant la Resolució número 304, de 10 d'octubre de 2024, de l'alcaldessa de l'Ajuntament de València, es van aprovar les bases per a proveir el lloc de titular de la Tresoreria de l'Ajuntament de València, entre funcionaris de l'Administració local amb habilitació de caràcter nacional, subescala d'Intervenció-Tresoreria, categoria superior, i aprovar la convocatòria per a cobrir mitjançant el sistema de lliure designació l'esmentat lloc de titular de la Tresoreria, d’acord amb estes bases. Estes bases van ser publicades en el DOGV núm. 9989, de 21 de novembre de 2024, i anunciades en el BOE núm. 4, de 4 de gener de 2025.

Havent-se detectat en estes un error de transcripció, mitjançant la Resolució de l'Alcaldia de l'Ajuntament de València, de 21 de gener de 2025, es va procedir a rectificar les esmentades bases, així com a ratificar l'aprovació de la convocatòria.

L'esmentat error fa referència a la reserva del lloc, de la categoria superior dels funcionaris de la subescala d'Intervenció-Tresoreria; en la relació de llocs de treball, que s'esmenta en les bases, no conté esta reserva com indica la disposició addicional quarta del Reial decret 128/2018, de 16 de març, pel qual es regula el règim jurídic dels funcionaris de l'Administració local amb habilitació de caràcter nacional, també esmentada en les bases.

L'article 105.2 de la Llei 39/2015, d'1 d'octubre, del procediment administratiu comú de les administracions públiques, permet a les administracions públiques rectificar en qualsevol moment els seus errors materials, de fet a aritmètics.

La rectificació de les bases per a proveir el lloc de titular de Tresoreria de l'Ajuntament de València, entre funcionaris de l'Administració local amb habilitació de caràcter nacional, subescala Intervenció-Tresoreria, va consistir a eliminar la referència a la reserva del lloc de la categoria superior dels funcionaris de la subescala d'Intervenció-Tresoreria.

D'altra banda, segons l'article 46 del Reial decret 128/2018, de 16 de març, pel qual es regula el règim jurídic dels funcionaris de l'Administració local amb habilitació de caràcter nacional, la convocatòria correspon al president de la corporació, qui la remetrà a l'òrgan competent de la comunitat autònoma per a publicar-la en el diari oficial corresponent i remissió al Ministeri d'Hisenda i Funció Pública.

Vistos els antecedents indicats, i en virtut del que disposa l’article 46 del Reial decret 128/2018, de 16 de març, pel qual es regula el règim jurídic del personal funcionari de l’Administració local amb habilitació de caràcter nacional, així com l’article 39 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV núm. 9723, de 13.11.2023), es dicta la següent:

RESOLUCIÓ

*Primer*

Donar publicitat a les bases rectificades i nova convocatòria per a la provisió, mitjançant el sistema de lliure designació, del lloc de titular de la Tresoreria de l'Ajuntament de València:

BASES QUE REGIRAN LA CONVOCATÒRIA PER A PROVEIR EL LLOC DE TITULAR DE LA TRESORERIA DE L'AJUNTAMENT DE VALÈNCIA, ENTRE FUNCIONARIS DE L'ADMINISTRACIÓ LOCAL AMB HABILITACIÓ DE CARÀCTER NACIONAL, SUBESCALA INTERVENCIÓ-TRESORERIA.

I. Objecte

Estes bases tenen per objecte regir la convocatòria que ha d'efectuar l'Alcaldia per a cobrir pel sistema previst en l'article 92.6 bis de la Llei 7/85, de 2 d'abril, reguladora de les bases del règim local, l’article 46 del Reial decret 128/2018, de 16 de març, pel qual es regula el règim jurídic dels funcionaris de l'Administració local amb habilitació de caràcter nacional, i l’article 39 i següents del Decret 92/2021, de 9 de juliol, del Consell, de regulació del personal funcionari amb habilitació de caràcter nacional; del següent lloc reservat a funcionari de l'Administració local amb habilitació de caràcter nacional:

Denominació

Tresoreria

II. Característiques del lloc

1. El lloc que s'ha de cobrir es troba inclòs en la relació de llocs, aprovada per Junta de Govern Local, el 12 de gener de 2024, i publicada en el *Butlletí Oficial de la Província de València*  núm. 18, de 25 de gener de 2024.

2. El complement de destí assignat a este lloc és el corresponent al nivell trenta i el seu sistema de provisió, el de lliure designació, característiques recollides en l'esmentada relació de llocs.

3. El complement específic anual fixat per al lloc està concretat per a 2024 en 75.394,76 €.

III. Requisits

Serà requisit per a concórrer a la convocatòria i poder exercir el lloc, cas de ser nomenat, estar integrat en la subescala d'Intervenció-Tresoreria com exigix la disposició addicional quarta del Reial decret 128/2018, de 16 de març, pel qual es regula el règim jurídic dels funcionaris de l'Administració local amb habilitació de caràcter nacional en concordança amb la relació de llocs d'aprovada per Junta de Govern Local, el 12 de gener de 2024, i publicada en el *Butlletí Oficial de la Província de València*  núm. 18, de 25 de gener de 2024.

IV. Convocatòria

La convocatòria serà aprovada per l'Alcaldia i remesa a la Direcció General d'Administració Local, per a la seua íntegra publicació en el *Diari Oficial de la Generalitat Valenciana*  i remissió al Ministeri per a la Transformació Digital i de la Funció Pública, el qual disposarà la publicació en extracte de la convocatòria en el *Boletín Oficial del Estado*.

V. Sol·Licituds

1. Les sol·licituds es dirigiran a l'Alcaldia dins dels quinze dies hàbils següents al de la publicació de l'extracte de la convocatòria en el *Boletín Oficial del Estado*.

2. A més del contingut mínim previst en l'article 66.1 de la Llei 39/2015, d'1 d'octubre, del procediment administratiu comú de les administracions públiques, en la sol·licitud s'haurà d'indicar el número de registre personal, la situació administrativa en què es trobe el mateix sol·licitant, així com el seu destí.

3. Juntament amb la instància s'acompanyarà la documentació que, segons el parer del sol·licitant, es considere pertinent amb vista a demostrar la seua idoneïtat per a ocupar el lloc convocat.

VI. Nomenament

1. Conclòs el termini de presentació de sol·licituds i amb els informes previs de Secretaria i d'altres que es puguen recaptar, l'Alcaldia procedirà, si és el cas, i prèvia constatació de la concurrència dels requisits exigits en estes bases, a dictar la resolució corresponent en el termini d'un mes.

2. La resolució serà suficientment motivada i recollirà, en tot cas, la concurrència dels requisits exigits, així com els criteris aplicats sobre la idoneïtat de l'aspirant nomenat. De l'esmentat acord es donarà trasllat a la Direcció General d'Administració Local de la Generalitat Valenciana i òrgan competent del Ministeri per a la Transformació Digital i de la Funció Pública, òrgan al qual correspondrà l'anotació en el registre corresponent i la publicació en el *Boletín Oficial del Estado*.

VII. Presa de possessió

Els terminis possessoris seran els mateixos que els establits per als funcionaris amb habilitació de caràcter nacional nomenats en virtut del procediment de concurs.

VIII. Normativa supletòria

En allò que no preveuen estes bases, serà aplicable l'article 46 del Reial decret 128/2018, de 16 de març, pel qual es regula el règim jurídic dels funcionaris de l'Administració local amb habilitació de caràcter nacional, l'article 39 del Decret 92/2021, de 9 de juliol, del Consell, i les prescripcions corresponents del Reglament general d'ingrés del personal al servici de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat, aprovat per Reial decret 364/95, de 10 de març.

IX. Impugnació

Contra estes bases, que són definitives en via administrativa, i de conformitat amb el que establixen la Llei 39/2015, d'1 d'octubre, del procediment administratiu comú de les administracions públiques, i la Llei reguladora de la jurisdicció contenciosa administrativa, els interessats podran interposar un dels recursos següents:

A) Amb caràcter potestatiu, recurs de reposició, davant el mateix òrgan que va dictar l'acte contra el qual es recorre, en el termini d'un mes a comptar a partir de l’endemà de la publicació en extracte de la convocatòria en el *Boletín Oficial del Estado*.

Si transcorre un mes des del dia següent al de la interposició del recurs de reposició, sense que este haja sigut resolt, es podrà entendre que ha sigut desestimat i interposar un recurs contenciós administratiu, davant el jutjat contenciós administratiu València, en el termini de sis mesos.

B) Recurs contenciós administratiu davant el jutjat contenciós administratiu de València, dins del termini de dos mesos des del dia següent al de la publicació en extracte de la convocatòria en el BOE.

Tot això, sense perjuí que es puga exercitar qualsevol altre recurs o acció que es considere aportú.

*Segon*

Ordenar la publicació en el *Diari Oficial de la Generalitat Valenciana*.

Contra esta resolució, que posa fi a la via administrativa, de conformitat amb el que establix l’article 114.c de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar els  recursos següents:

a) Directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir del dia següent de ser publicada en el *Diari Oficial de la Generalitat Valenciana*, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

b) Potestativament, un recurs de reposició davant el mateix òrgan que ha dictat l’acte, en el termini d’un mes a comptar a partir del dia següent de ser publicada en el *Diari Oficial de la Generalitat Valenciana*, de conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

c) En cas que la persona interessada siga una administració pública, no és possible interposar un recurs en via administrativa, i això sense perjuí de la possibilitat d’efectuar el requeriment al qual es referix l’article 44 de la Llei 29/1998, de 13 de juliol, en el termini de dos mesos comptats a partir de l’endemà de la publicació d'esta resolució en el *Diari Oficial de la Generalitat Valenciana*.

Tot això, sense perjuí que les persones interessades puguen fer ús de qualsevol altra via que consideren oportuna.

  

València, 21 de febrer de 2025

(President de Generalitat Valenciana)

Jose Antonio Redorat Fresquet

Director General d'Administració Local